open-index/open-wikipedia-markdown huggingface dataset:
காஞ்சிலச்சேரி மகா சிவன் கோயில்

**காஞ்சிலச்சேரி மகா சிவன் கோயில்** இந்தியாவின் கேரளாவில் கோழிக்கோடு மாவட்டத்தில் உள்ள செமஞ்சேரி கிராமத்தில் அமைந்துள்ளது. 

கோயிலின் மூலவர்  சிவபெருமான் ஆவார். கோயிலின் கருவறை மேற்கு நோக்கி அமைந்துள்ளது. பரசுராமர் மூலவர் சிலையை நிறுவியதாக நாட்டுப்புற வழக்காறுகள் கூறுகின்றன.  இது கேரளாவில் உள்ள 108 சிவன் கோயில்களில் ஒன்றாகும். இக்கோயில் போகாட் - தோரைக்கடவு சாலையில் பூக்காடு சந்திப்பில் இருந்து 4 கி.மீ. தொலைவில் அமைந்துள்ளது.

## கதைகளும் நம்பிக்கைகளும்
காஞ்சிலச்சேரி மகா சிவன் கோயில் காஷ்யப முனிவரின் வழிபாட்டிற்காக அர்ப்பணிக்கப்பட்டுள்ளதாகவும், இக்கோயில் சிவபெருமான் உறையும் இடம் என்றும் நம்பப்படுகிறது. ருத்ரா என்பது யாகத்தின் போதைய சிவனின்  ஒரு வடிவம் ஆகும். காசி, காஞ்சிபுரம், காஞ்சிரங்காடு மற்றும் காஞ்சிலச்சேரி ஆகிய கோயில்கள் காஞ்சிலச்சேரி சிவன் கோயில் கட்டப்பட்ட காலத்தில் கட்டப்பட்டதாகக் கூறப்படுகிறது.

## மேலும் பார்க்கவும்
* 108 சிவன் கோவில்கள்
* கேரளாவின் கோவில்கள்
* கொல்லம் ராமேஸ்வரம் மகாதேவர் கோவில்

## மேற்கோள்கள்

பகுப்பு:கோழிக்கோடு மாவட்டத்திலுள்ள சிவன் கோயில்கள்
பகுப்பு:Coordinates on Wikidata
பகுப்பு:108 சிவன் கோயில்கள்
கட்டகாம்பல் கோயில்

**கட்டகாம்பல் கோயில்** இந்தியாவின் கேரள மாநிலத்தில் திருச்சூர் மாவட்டத்தில் உள்ள கட்டகாம்பல் கிராமத்தில் அமைந்துள்ளது. இக்கோயிலின் மூலவர் சிவன் ஆவார்.

கோயிலின் கருவறை கிழக்கு நோக்கி அமைந்துள்ளது. இருப்பினும், இக்கோயில் மேற்கு நோக்கிய கருவறையைக் கொண்ட கட்டகாம்பாள் பகவதிக்காக புகழ்பெற்றதாகும். கேரளாவில் உள்ள 108 சிவன் கோவில்களில் இதுவும் ஒன்றாகும். இந்தக் கோயிலானது பரசுராமரால் சிவனுக்காக அமைக்கப்பட்டதாக நம்பப்படுகிறது.  கட்டகாம்பால் கோயில் 2000 ஆண்டுகள் பழமை வாய்ந்த கோயிலாகக்  கருதப்படுகிறது. இக்கோயில் ஆண்டுதோறும் நடைபெறுகின்ற பூரம் விழாவிற்காக (**கட்டகாம்பாள் பூரம்**) மிகவும் புகழ் பெற்றதாகும். மலையாள மாதமான மேடத்தில் (ஏப்ரல் / மே) பத்து நாட்கள் நடைபெறுகின்ற திருவிழாவானது பூரம் நாளில் (பூரம் நட்சத்திரம்) முடிவடைகிறது. பூரம் திருவிழாவின் முக்கியக் கூறுகளாக காளி - தாரிகா போர் மற்றும் அரக்கன் தரிகாசுரனைக் கொன்ற தாரிகா வதம் ஆகியவை குறிப்பிடப்படுகின்றன. 

## கோயில் கட்டிடக்கலை
இக்கோயில் திருச்சூர் மாவட்டத்தில் உள்ள ஒரு சிறிய தீபகற்பப் பகுதியான கட்டகாம்பல் கிராமத்தில் அமைந்துள்ளது. சுமார் இரண்டு ஏக்கர் நிலப்பரப்பில் உள்ளது. கோயில் கட்டிடக்கலையை நோக்கும்போது சிவன் கோயில்கள் மிகவும் முக்கியத்துவம் பெறுகின்றன என்று கூறலாம். கோயிலின் முழு வளாகமும் மேற்கு நோக்கி அமைந்துள்ளது.

## அமைவிடம்
திருச்சூர் மாவட்டம் குன்னம்குளத்தில் கட்டகாம்பல் என்ற இடத்தில் இக்கோயில் அமைந்துள்ளது.

## மேலும் காண்க
* 108 சிவன் கோயில்கள்
* கேரளாவின் கோயில்கள்

## மேற்கோள்கள்

## ஒளிப்படத்தொகுப்பு

KattakampalaMahadevaTemple.jpg|திருச்சுற்று
Kattakampala Mahadeva Temple 05.jpg|துணைச்சன்னதி
കാട്ടകാമ്പാൽക്ഷേത്രം-ഭഗവതി നട.jpg|கிழக்கு நோக்கிய தேவி காளி கோயில்
Kattakampala.jpg|திருச்சுற்று
Kattakampal temple 03.jpg|கோயில் சுவர்


பகுப்பு:திருச்சூர் மாவட்டத்திலுள்ள சிவன் கோயில்கள்
பகுப்பு:Coordinates on Wikidata
பகுப்பு:108 சிவன் கோயில்கள்
அபச்சிக்கனள்ளி

**அபச்சிக்கனஹள்ளி** (*Abachikkanahalli*) என்பது இந்தியாவின் தென் மாநிலமான கருநாடகத்தில் உள்ள ஒரு சிற்றூர் ஆகும்.   இது பெங்களூர் ஊரக மாவட்டத்தின் தேவனஹள்ளி வட்டத்தில் அமைந்துள்ளது.

## மக்கள்வகைப்பாடு
2011 மக்கள் தொகை கணக்கெடுப்பின்படி, அபச்சிக்கனஹள்ளியின் மக்கள் தொகை 47 ஆகும். இதில் 24 பேர் ஆண்களும், 23 பேர் பெண்களும் ஆவர். 

## மேலும் பார்க்கவும்

* பெங்களூர் ஊரக மாவட்டம்
* கருநாடகத்தின் மாவட்டங்கள்

## மேற்கோள்கள்

## வெளி இணைப்புகள்

* 
பகுப்பு:பெங்களூர் ஊரக மாவட்டத்திலுள்ள கிராமங்கள்
பகுப்பு:Coordinates on Wikidata
கீழ்த்தளி மகாதேவர் கோயில்

**கீழ்த்தளி மகாதேவா கோயில்,** இந்தியாவின் கேரள மாநிலத்தில் திருச்சூர் மாவட்டத்தில் கொடுங்கல்லூரில் உள்ள, சிவனுக்காக அர்ப்பணிக்கப்பட்ட  பழமையான இந்துக் கோயிலாகும்.

சேர சாம்ராஜ்யத்தின் முக்கியமான கோயில்களில் இதுவும் ஒன்றாகும். பரசுராமர் இங்குள்ள சிவன் சிலையை நிறுவியதாக நாட்டுப்புற வழக்காறுகள் கூறுகின்றன. இக்கோயில் கேரளாவில் உள்ள 108 சிவன் கோயில்களில் ஒன்றாகும்.   108 சிவன் கோயில்களில் (1. தளி கோயில், கோழிக்கோடு, 2. கடுத்திருத்தி மகாதேவர் கோயில், கோட்டயம், 3. கீழ்த்தளி மகாதேவர் கோயில், கொடுங்கல்லூர், 4. தாலிகோட்டா மகாதேவர் கோயில், கோட்டயம்) குறிப்பிடப்பட்டுள்ள நான்கு தளி கோயில்களில் இந்தக் கோயிலும் ஒன்றாகும். இக்கோயில் கீதோளி கோயில் என்றும் அழைக்கப்படுகிறது.

## வரலாறு
பண்டைய கேரளா மற்றும் அதன் நிர்வாக கட்டமைப்புகளில் தளி எனப்படுகின்ற  சில கோயில்களின் அமைப்புகள் காணப்படுகின்றன.  கீஹி தளி, அறத்தளி, மேல்தளி, நெடியதளி மற்றும் சிங்புருத்து தளி எனப்படுகின்ற ஐந்து தளிக்கோயில்கள் பண்டைய சேர இராச்சியத்தில் உள்ளன. இந்த கோயில்கள் பண்டைய கேரளாவின் 108 சிவன் கோவில்களில் ஒரு பகுதியாக அமைந்துள்ளன. மேல்தளி கோயிலைப் பற்றி இன்னும் எதுவும் அறியப்படவில்லை.(இது ஆற்றில் இருக்க வாய்ப்பு உண்டு)? திருவஞ்சிக்குளத்திற்கு அருகில் உள்ள கொட்டரித்தி கோயில்களில் அறத்தளி இருப்பதாக நம்பப்படுகிறது.

## விழா மற்றும் தினசரி பூஜை
இக்கோயிலில்  மூன்று கால பூஜைகள் வழக்கமாக நடைபெறுகின்றன. (உஷா பூஜை, நண்பகல் பூஜை மற்றும் அத்தாழ பூஜை). கோயிலில் சிவராத்திரி விழா பொதுவாக மலையாள கும்ப மாதத்தில் (பிப்ரவரி - மார்ச்) கொண்டாடப்படுகிறது.

## கோயில் அமைப்பு
கீழத்தளி மகாதேவர் கோயில் கேரள மாநிலத்தில் உள்ள மிகப்பெரிய சிவலிங்கத்தைக் கொண்ட கோயிலாகும். மைசூர் சுல்தான் திப்புவின் முகாமின்போது அழிக்கப்பட்ட சில இந்துக்கோயில்களில் இதுவும் ஒன்றாகும்.

## மேலும் காண்க
* 108 சிவன் கோயில்கள்

## மேற்கோள்கள்

பகுப்பு:Coordinates on Wikidata
பகுப்பு:திருச்சூர் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
அப்பனகுப்பே, பெங்களூர் ஊரகம்

**அப்பனகுப்பே** (*Abbanakuppe*) என்பது இந்தியாவின் தென் மாநிலமான கருநாடகத்தில் உள்ள ஒரு சிற்றூர் ஆகும்.   இது கருநாடகத்தின், ராமநகர மாவட்டத்தின், ராமநகர வட்டத்தில் அமைந்துள்ளது. இது பிடதி தொழில்துறை பகுதியைக் கொண்டுள்ளது. மேலும் இந்தச் சிற்றூரில் டொயோட்டா கிர்லோஸ்கர் மற்றும் கொக்கக் கோலா தொழிற்சாலைகள் உள்ளன.

## மேலும் பார்க்கவும்

* பெங்களூர் ஊரக மாவட்டம்
* கருநாடக மாவட்டங்கள்

## மேற்கோள்கள்

பகுப்பு:பெங்களூர் ஊரக மாவட்டத்திலுள்ள கிராமங்கள்
பகுப்பு:Coordinates on Wikidata
மேயர்-குழு அரசாங்கம்

**மேயர்-குழு அரசாங்கம்** என்பது பெரிய நகரங்களின் உள்ளாட்சி அமைப்பாகும். இந்த அமைப்பின் தலைமை நிர்வாகியான நகர மேயரை, வாக்காளர்கள் நேரடியாக தேர்ந்தெடுக்கப்படுகிறார். மன்றக் குழுவின் வார்டு உறுப்பினர்கள்  வார்டுகள் வாரியாக தேர்ந்தெடுக்கப்படுகின்றனர். இது போன்ற உள்ளாட்சி அமைப்பு முறைகள் அமெரிக்க ஐக்கிய நாடுகள், பிரேசில்,  கனடா, இத்தாலி, துருக்கி, நியூசிலாந்து, போலந்து, இசுரேல்  நாடுகளில் உள்ளது. பொதுவாக மேயர்-குழு ஆட்சி அமைப்பில்,  மேயருக்கு துறைத் தலைவர்களை நியமிப்பதற்கும், பணிநீக்கம் செய்யும் அதிகாரத்துடன்,  மொத்த உள்ளாட்சி நிர்வாக அதிகாரம் வழங்கப்படுகிறது. இத்தகைய அமைப்பில், மேயரின் நிர்வாகப் பணியாளர்கள் நகர வரவுசெலவுத் திட்டத்தைத் தயாரிக்கின்றனர். இருப்பினும் அந்த வரவுசெலவுத் திட்டம் நகர் மன்றக் குழுவால் அங்கீகரிக்கப்பட வேண்டும்.மேலும் நகர்மன்றக் குழுவின் தீர்மானங்களை ரத்து செய்யும் அதிகாரம் மேயருக்கு உண்டு.

நடுத்தர மற்றும் சிறிய நகரங்களின் உள்ளாட்சி நிர்வாகத்தை  நகர்மன்றக் குழு-மேலாளர் அமைப்பில் உள்ளது.
## இதனையும் காண்க
* நகர் மன்றக்குழு-மேலாளர் அரசாங்கம்
* மாநகராட்சி
* நகராட்சி
* பேரூராட்சி

## மேற்கோள்கள்

பகுப்பு:உள்ளாட்சி அமைப்புகள்
பகுப்பு:நிர்வாக அலகுகள்
சிங்கப்பூர் தபால்தலை அருங்காட்சியகம்

**சிங்கப்பூர் தபால்தலை அருங்காட்சியகம்** (*Singapore Philatelic Museum;*  ) சிங்கப்பூரின் அஞ்சல் வரலாறு மற்றும் அதன் முத்திரைகள் பற்றிய காட்சிப்படுத்தும் ஒரு அருங்காட்சியகமாகும்.

## பின்னணி
சிங்கப்பூரில் 23-பி கோல்மன் தெருவில் அமைந்துள்ள இந்த அருங்காட்சியகம், முன்பு ஆங்கிலோ-சீனப் பள்ளியின் ஒரு பகுதியாக இருந்தது. இந்த அருங்காட்சியக கட்டிடம் 1906-ல் கட்டி முடிக்கப்பட்டது. 1970களில், கட்டிடம் மெதடிஸ்ட் புத்தக அறையாக மாறியது. இது தற்போதைய அருங்காட்சியகமாக மாற்றப்பட்டது. இந்த அருங்காட்சியகம் தற்போது புனரமைப்புக்காக மூடப்பட்டுள்ளது.

சிங்கப்பூர் தபால்தலை அருங்காட்சியகம் 19 ஆகத்து 1995 அன்று சிங்கப்பூரின் வரலாறு மற்றும் பாரம்பரியத்தைப் பற்றிய ஆர்வத்தை ஊக்குவிக்கும் வகையில் திறக்கப்பட்டது. நிரந்தர காட்சியகங்கள் தவிர, கருப்பொருளை மையப்படுத்தி காட்சி மாடங்களும் ஆண்டு முழுவதும் மாறிவரும் கண்காட்சிகளை வழங்குகின்றன. புகழ்பெற்ற தபால்தலையாவார்களின் தனிப்பட்ட சேகரிப்புகளின் காட்சிகள், வெளிநாட்டிலிருந்து வரும் பயணக் கண்காட்சிகள் மற்றும் புதிய முத்திரை வெளியீடுகளை நினைவுபடுத்தும் கருப்பொருள் கண்காட்சிகள் ஆகியவை இதில் அடங்கும். இந்த அருங்காட்சியகத்தில் தபால் முத்திரைக் கடை உள்ளது. மேலும் இது தபால் தலைச் சேகரிப்பாளர்களிடையே பிரபலமானது.

சிங்கப்பூர் குடியரசினால் வெளியிடப்பட்ட முத்திரைகள் அனைத்தையும் பார்வையாளர்கள் ஆய்வு செய்யக்கூடிய கோப்புகள் உள்ளன. இரண்டாம் உலகப் போரின் போது அச்சிடப்பட்ட பிரித்தானியத் தபால்தலையின் செருமனியப்  போலி பதிப்பான ஆறாம் ஜோர்ஐ கேலி செய்யும் அச்சி பிழையுடன் கூடியதும் காட்சியில் உள்ளது.
thumb|மேசோனிக் கிளப்
சிங்கப்பூர் தபால்தலை அருங்காட்சியகத்திற்கு அருகில் சமீபத்தில் மீட்டெடுக்கப்பட்ட மேசோனிக் குழுமம் உள்ளது.

6 மார்ச் 2020 அன்று, இது 2021-ல் மீண்டும் திறக்கப்படும் போது பிரத்தியேக குழந்தைகள் அருங்காட்சியகமாக மாறும் என அறிவிக்கப்பட்டது. 7 திசம்பர் 2021 அன்று, கோவிட்-19 பெருந்தொற்றுநோயால் ஏற்பட்ட தாமதங்கள் காரணமாக, மீண்டும் திறப்பது திசம்பர் 2022க்கு தள்ளி வைக்கப்பட்டது.

## மேலும் பார்க்கவும்


* சிங்கப்பூரில் உள்ள அருங்காட்சியகங்களின் பட்டியல்
* தபால்தலை சேகரிப்பு
* முத்திரை சேகரிப்பு
* தபால்தலை அருங்காட்சியகங்களின் பட்டியல்

## இலக்கியம்

* 
* சிங்கப்பூர் தபால்தலை அருங்காட்சியக இணையதளம்
* சிங்கப்பூர் தபால்தலை அருங்காட்சியகத்தின் மெய்நிகர் சுற்றுப்பயணங்கள்

பகுப்பு:சிங்கப்பூரிலுள்ள அருங்காட்சியகங்கள்
பகுப்பு:சீன மொழி வார்த்தைகளைக் கொண்ட கட்டுரைகள்
பெலி ராம் தாசு

**பெலி ராம் தாசு** (*Beli Ram Das*)  இந்தியாவைச் சேர்ந்த ஓர் அரசியல்வாதியாவார். 1908 ஆம் ஆண்டு அக்டோபர் மாதம் இவர் பிறந்தார்.  இந்திய தேசிய காங்கிரசு கட்சியின் உறுப்பினரான இவர்  1952 ஆம் ஆண்டில் பார்பெட்டா தொகுதியில் இருந்து இந்திய நாடாளுமன்றத்தின் கீழ் அவையான மக்களவைக்கு தேர்ந்தெடுக்கப்பட்டார். அசாம் மாநிலத்தின்  சட்டமன்ற உறுப்பினராகவும் இருந்தார்.  தமயந்தி என்ற பெண்ணைஇவர் திருமணம் செய்து கொண்டார். இத்தம்பதியருக்கு 2 மகன்களும் 5 மகள்களும் இருந்தனர். 1969 ஆம் ஆண்டு சனவரி மாதம் 14 ஆம் தேதியன்று இவர் இறந்தார்.

## மேற்கோள்கள்

## புற இணைப்புகள்
* லோக்சபா இணையதளத்தில் சுயவிவரம்

பகுப்பு:1ஆவது மக்களவை உறுப்பினர்கள்
பகுப்பு:1969 இறப்புகள்
பகுப்பு:1908 பிறப்புகள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
ஒவேரேந்து, குர்னெய் & கூட்டுக்குழுமம்

**ஒவேரேந்து, குர்னெய் & கூட்டுக்குழுமம்** (*Overend, Gurney & Company*) இலண்டனில் அமைந்திருந்த ஒரு மொத்த தள்ளுபடி வங்கியாகும். இது "வங்கியாளர்களின் வங்கி" என அறியப்பட்டிருந்தது. 1866 இல் இவ்வங்கி £11 மில்லியன் (2021 ஆம் ஆண்டில் £1,084 மில்லியனுக்குச் சமம்) கடனுடன் நொடித்துப்போனது. இது திவாலானது வங்கிகளிடையே பீதியை உருவாக்கியது.

## குறிப்புகள்

## மேற்கோள்கள்
* 
* 
* 
* 
* 
* 
* 
*Xu, C. (2019) "Reshaping global trade: the immediate and long-term effects of bank failures."

பகுப்பு:ஐக்கிய இராச்சியத்தின் வங்கிகள்‎
பிபின்பால் தாசு

**பிபின்பால் தாசு** (*Bipinpal Das*)  (1923-2005) இந்தியாவைச் சேர்ந்த ஓர் அரசியல்வாதியாவார். 1923-2005 ஆம் ஆண்டு காலத்தில் இவர் வாழ்ந்தார்.  இந்திய தேசிய காங்கிரசு கட்சியைச்  சேர்ந்த இவர் அசாம் மாநிலத்தின் தேச்பூர் தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்கு தேர்ந்தெடுக்கப்பட்டார்.  முன்னதாக இவர் இந்திய நாடாளுமன்றத்தின் மேல்சபையான மாநிலங்களவை  உறுப்பினராகவும் இருந்தார்.  இந்திரா காந்தியின் இரண்டாவது  அமைச்சரவையில் மத்திய வெளியுறவுத்துறை துணை அமைச்சராக (இந்தியா) இருந்தார்.     தர்ராஙு கல்லூரியின் முதல்வராகவும் இவர் இருந்தார்.

## மேற்கோள்கள்

பகுப்பு:2005 இறப்புகள்
பகுப்பு:1923 பிறப்புகள்
பகுப்பு:8வது மக்களவை உறுப்பினர்கள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
அபுல் சக்ரவர்த்தி

**அபுல் சக்ரவர்த்தி** (*Habul Chakraborty*)  இந்தியாவைச் சேர்ந்த ஓர் அரசியல்வாதியாவார். 1960 ஆம் ஆண்டு  பிப்ரவரி மாதம் முதல் தேதியன்று பிறந்தார். இந்திய தேசிய காங்கிரசு கட்சியைச் சேர்ந்த இவர் அசாமில் ஒரு தொழிலதிபராகவும் அறியப்பட்டார். அசாம் சட்டமன்றத்தின் சட்டமன்ற உறுப்பினராகவும் இருந்தார்.

## வாழ்க்கைக் குறிப்பு
அபுல் சக்ரவர்த்தி 1960 ஆம் ஆண்டு  பிப்ரவரி மாதம் முதல் தேதியன்று சோனிட்பூரில் உள்ள தெகியாச்சூலியில் திலீப் குமார் சக்ரவர்த்தி மற்றும் சாயா ராணி சக்ரவர்த்திக்கு மகனாகப் பிறந்தார்.  2011 ஆம் ஆண்டில் தெகியாச்சூலியிலிருந்து அசாம் சட்டமன்ற உறுப்பினராகத் தேர்ந்தெடுக்கப்பட்டார் 

சக்ரவர்த்தி 1993 ஆம் ஆண்டு  ரூபாலி சக்ரவர்த்தியை திருமணம் செய்து கொண்டார். இவர்களுக்கு ஒரு மகனும் ஒரு மகளும் இருந்தனர்.

அபுல் சக்கரவர்த்தி 2020 ஆம் ஆண்டு பிப்ரவரி மாதம் 16 ஆம் தேதியன்று தேச்பூர் மருத்துவக் கல்லூரி மற்றும் மருத்துவமனையில்  தன்னுடைய 60 ஆவது  வயதில் இறந்தார்  

## மேற்கோள்கள்

பகுப்பு:சோணித்பூர் மாவட்ட நபர்கள்
பகுப்பு:2020 இறப்புகள்
பகுப்பு:1960 பிறப்புகள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
ரங்கல

thumb| ரங்கல இயற்கை குளம்
**ரங்கல** () இலங்கையின் மத்திய மாகாணத்தில் கண்டி மாவட்டத்தில் அமைந்துள்ள ஒரு சிறிய கிராமம் ஆகும். இது கண்டிக்கு வடமேற்கே சுமார்  இல் நக்கிள்ஸ் பாதுகாக்கப்பட்ட வனப்பகுதியில், கோட்ட கங்கைக்கு அருகில் அமைந்துள்ளது. இது மெடதும்பறை பிரதேச செயலாளர் பிரிவில் அமைந்துள்ளது.

## மேற்கோள்கள்


## வெளி இணைப்புகள்

* தொகைமதிப்பு மற்றும் புள்ளிவிபரத் திணைக்களம், இலங்கை

பகுப்பு:கண்டி மாவட்டத்தில் உள்ள ஊர்களும் நகரங்களும்
அலுகொல்ல

**அலுகொல்ல** என்பது இலங்கையில் உள்ள ஒரு கிராமம். இது மத்திய மாகாணத்தின் கண்டி மாவட்டத்தில் உள்ள மெனிக்திவெலவின் வடமேற்கில் அமைந்துள்ளது.

## மக்கள்தொகை

## வெளி இணைப்புகள்

* Department of Census and Statistics – Sri Lanka

## மேற்கோள்கள்

பகுப்பு:Coordinates on Wikidata
பகுப்பு:கண்டி மாவட்டத்தில் உள்ள ஊர்களும் நகரங்களும்
சுசாந்தா போர்கோகைன்

**சுசாந்தா போர்கோகைன்** (*Sushanta Borgohain*)  இந்தியாவைச் சேர்ந்த ஓர்  அரசியல்வாதியாவார்.  சிவசாகரில் பிறந்த இவர் ஒரு மோட்டார் பந்தய வீரராகவும் அறியப்படுகிறார்.  வி.கே.வி., திக்பாயில் இவர் ஆரம்பக் கல்வியைப் பெற்றார், பின்னர்  தமிழ்நாட்டின் திரிவேணி அகாதமியில் மேல்நிலைக் கல்வியைப் கற்றார். 2021 ஆம் ஆண்டு நடைபெற்ற  அசாம் சட்டமன்றத் தேர்தலில் இந்திய தேசிய காங்கிரசு கட்சியின்  உறுப்பினராக தௌரா தொகுதியில் போட்டியிட்டு  அசாம் சட்டப் பேரவைக்கு தேர்ந்தெடுக்கப்பட்டார். முன்னதாகவும் 2011 ஆம் ஆண்டு முதல் 2016 ஆம் ஆண்டு வரை இப்பணியில் இருந்தார். ஜூன் 2021 ஆம் ஆண்டு சூன் மாதம் முதல்  இந்திய தேசிய காங்கிரசு கட்சியிலிருந்து  கட்சியில் உள்ள உள் வேறுபாடுகள் காரணமாக கட்சியை விட்டு விலகினார். அசாம் முதல்வர் இமந்த பிசுவா சர்மா முன்னிலையில் பாரதிய சனதா கட்சியில் இவர் இணைந்தார்.

## மேற்கோள்கள்

பகுப்பு:சிவசாகர் மாவட்ட மக்கள்
பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
சோன் சே. டெய்லர்

**சோன் சே. டெய்லர்** (*Joan J. Taylor*)  (1940 - 24 அக்டோபர் 2019)  பிரித்தானிய தீவுகளின் வரலாற்றுக்கு முந்தைய காலத்தில் நிபுணத்துவம் பெற்ற  அமெரிக்க தொல்பொருள் ஆராய்ச்சியாளர் ஆவார். இவர் வெண்கலக் கால தங்க வேலை, குறிப்பாக அவரது 1980 ஆம் ஆண்டு மோனோகிராப் *வெண்கல கால தங்கவேலை [[பிரித்தானிய கன்னித் தீவுகள்|பிரித்தானிய தீவுகள்]] பற்றிய* இவரது பணிக்காக அறியப்பட்டார். 

அமெரிக்காவில் பிறந்த டெய்லர்,  கேம்பிரிட்ஜ் பல்கலைக்கழகத்தில் தனது முனைவர் பட்ட ஆய்வை முடித்தார். 1976 ஆம் ஆண்டு லிவர்பூல் பல்கலைக்கழகத்தில் வரலாற்றுக்கு முந்தைய தொல்லியல் துறையில்  விரிவுரையாளராக நியமிக்கப்பட்டார்.  *சோன் டெய்லருக்கான [[தொல்பொருளியல்]] கட்டுரைகள் 2012 ஆம் [[ஆண்டு]] வெளியிடப்பட்டது.* 

## மேற்கோள்கள்

பகுப்பு:பிரித்தானியத் தொல்லியலாளர்கள்
பகுப்பு:அமெரிக்கத் தொல்லியலாளர்கள்
பகுப்பு:2019 இறப்புகள்
பகுப்பு:1940 பிறப்புகள்
அமுபிட்டிய

**அமுபிட்டிய** என்பது இலங்கையில் மத்திய மாகாணத்தின் கண்டி மாவட்டத்தில் உள்ள ஒரு கிராமம் ஆகும். இது மெடதும்பறை பிரதேச செயலாளர் பிரிவில் அமைந்துள்ளது.

## மேற்கோள்கள்


## வெளி இணைப்புகள்
*தொகைமதிப்பு மற்றும் புள்ளிவிபரத் திணைக்களம், இலங்கை

பகுப்பு:கண்டி மாவட்டத்தில் உள்ள ஊர்களும் நகரங்களும்
தம்பதெனிய

**தம்பதெனிய **(*Dambadeniya*) என்பது இலங்கையின் வடமேல் மாகாணத்தில் (வயம்ப) குருணாகல் - நீர்கொழும்பு பிரதான வீதியில் அமைந்துள்ள ஒரு பாழடைந்த புராதன நகரமாகும். இது 13 ஆம் நூற்றாண்டின் நடுப்பகுதியில் இலங்கையின் தலைநகராக செயல்பட்டது. தம்பதெனியாவின் பெரும்பகுதி இன்னும் ஒரு பெரிய அரணான பாறையில் புதைந்து கிடக்கிறது. வடமேற்கு மாகாணத்தின் இன்றைய தலைநகரான குருணாகலிலிருந்து 31 கி.மீ. தொலைவில் தம்பதெனியா அமைந்துள்ளது. தம்பதெனியா கிரியுல்லவிலிருந்து 4 கிலோமீற்றர் தொலைவில் அமைந்துள்ளது.

## வரலாறு
குருணாகலில் இருந்து தென்மேற்கே சுமார் 30 கி.மீ தொலைவில் உள்ள தம்பதெனிய, 13 ஆம் நூற்றாண்டின் நடுப்பகுதியில் முக்கியத்துவம் பெற்றிருந்தது. இது மூன்றாம் விஜயபாகு (1232-36) என்ற அரசரால் இலங்கை இராச்சியத்தின் தலைநகராகத் தேர்ந்தெடுக்கப்பட்டது. எதிரிகளின் படையெடுப்பு காரணமாக பொலன்னறுவை தலைநகராக மாற்றியது. தம்பதெனிய வம்சத்தின் மன்னன் விஜயபாகு படையெடுப்பாளர்களுடன் போரிட்டு தம்பதெனியாவை நிறுவினார். தம்பதெனிய பாறையின் உச்சியில் கோட்டைகளையும் உறுதியான சுவர்களையும் வாயில்களையும் கட்டினார். அரச அரண்மனையைச் சுற்றி அகழி, சதுப்பு நிலம் மற்றும் அரண்களால் நகரம் பாதுகாப்பாக இருந்தது. இரண்டாம் பராக்கிரமபாகுவின் (1236-70) ஆட்சியின் போது, தம்பதெனிய அதன் மகிமையின் உச்சத்தை அடைந்தது. இரண்டாம் பராக்கிரமபாகுவின் கவிதைப் படைப்புகளான "கவிசிலுமின" மற்றும் "விசுத்தி மார்க சன்னாச" ஆகியவை சிங்கள இலக்கியத்திற்கு ஒரு திருப்புமுனையை அளித்தன. சிங்கள இலக்கியம் ஓவியங்களுடனோ, எழுத்து வடிவங்களுடனோ மட்டுப்படுத்தப்படாமல் இருப்பதற்கு தம்பதெனியா காலமே காரணம்.

## சுற்றுச்சூழல்
மீதமுள்ள அரண்மனை மைதானத்தின் இடிபாடுகள், அடித்தளங்கள் இன்றும் காணப்படுகின்றன. அகழ்வாராய்ச்சியில் புத்தரின் புனிதப்பல், அரச அரண்மனை, தோட்டங்கள், அகழிகள் மற்றும் நகரச் சுவர்கள் ஆகியவற்றின் எச்சங்கள் கண்டுபிடிக்கப்பட்டுள்ளன. இரண்டு அடுக்குகளைக் கொண்ட பல்லக்குக் கோயிலில் புத்தர் உருவங்கள் உள்ளன. இது விஜயசுந்தரராமையா என அடையாளம் காணப்பட்டுள்ளது. இது 18 ஆம் நூற்றாண்டைச் சேர்ந்த சில சுவாரசியமான சுவர் ஓவியங்களையும் கொண்டுள்ளது.

## மேலும் பார்க்கவும்

* தம்பதெனிய அரசு

## மேற்கோள்கள்

## உசாத்துணை
* Amaradasa Liyanagamage, *The decline of Polonnaruwa and the rise of Dambadeniya*, Department of Cultural Affairs, Government Press, Colombo, Sri Lanka. 1968.

பகுப்பு:இலங்கை நகரங்கள்
சாண்டோர் போகோனி

**சாண்டர் பொகோனி** (17 மார்ச் 1926 - 25 டிசம்பர் 1994)  அங்கேரிய நாட்டினைச் சேர்ந்த தொல்பொருள் ஆராய்ச்சியாளர் ஆவார். இவர் விலங்கியல் மற்றும் தொல்லியலில் மனித குடியிருப்புகளுடன் தொடர்புடைய விலங்குகளின் எச்சங்கள் பற்றிய ஆய்வில் நிபுணத்துவம் பெற்றவர் ஆவார்.  மனித வரலாற்றில் குதிரைகளின் வளர்ப்பு மற்றும் பரவலில் இவர் குறிப்பாக ஆர்வமாக இருந்தார்.

பொகோனி அங்கேரி மற்றும் ருமேனியா எல்லையில் வல்லசில் பிறந்தார். டெப்ரசன் என்ற தீவின் உள்ளடக்கத்திற்கு சென்றார். 1944 ஆம் ஆண்டு புடாபெசுட் பல்கலைக்கழகத்திற்குச் சென்று கால்நடை மருத்துவம் படித்து 1950 ஆம் ஆண்டு பட்டம் பெற்றார். பின்னர் புடாபெசுடில் உள்ள தேசிய அருங்காட்சியகத்தில் தொல்லியல் துறையின் கண்காணிப்பாளராக ஆனார். இவர் தொல்லியல் பொருட்களை ஆய்வு செய்யத் தொடங்கினார். 1966 ஆம் ஆண்டு அவர் தனது அறிவியல் வேட்பாளரை பாதுகாத்து 1969 ஆம் ஆண்டு முனைவர் பட்டம் பெற்றார். 1973 ஆம் ஆண்டு இவர் அங்கேரிய அறிவியல் அகாடமியில் உள்ள தொல்பொருள் நிறுவனத்தில் சேர்ந்தார். 1979 ஆம் ஆண்டு அந்நிறுவனத்தின் இயக்குநரானார்.  11 மோனோகிராப்கள் மற்றும் பல பிற படைப்புகளை முதன்மையாக விலங்குகளின் எச்சங்கள் மற்றும் தொல்பொருளியலில் அவற்றின் விளக்கம் ஆகியவற்றை வெளியிட்டார்.  1951 ஆம் ஆண்டு முதல் 1984 ஆம் ஆண்டு வரை புடாபெசுட் பல்கலைக்கழகத்தில்  கெளரவ பேராசிரியராக கற்பித்தல் பணியில் இருந்தார்  

## மேற்கோள்கள்

பகுப்பு:1994 இறப்புகள்
பகுப்பு:1926 பிறப்புகள்
நந்திதா தாசு (அரசியல்வாதி)

**நந்திதா தாசு** (*Nandita Das (politician*)) இந்தியாவைச் சேர்ந்த ஓர் அரசியல்வாதியாவார்.  1969 ஆம் ஆண்டு  அக்டோபர் மாதம் 23 ஆம் தேதியன்று இவர் பிறந்தார்.   அசாம்  மாநிலத்தைச் சேர்ந்த இவர்  இந்திய தேசிய காங்கிரசு கட்சியில் உறுப்பினராக இருந்தார்,   இரண்டு முறை அசாம் மாநில சட்டமன்ற உறுப்பினராகத் தேர்ந்தெடுக்கப்பட்டார். 2016 ஆம் ஆண்டு மற்றும் 2021 ஆம் ஆண்டுகளில் நடைபெற்ற  சட்டமன்றத் தேர்தல்களில் போகோ தொகுதியில் வெற்றி பெற்றார்.

2019 ஆம் ஆண்டு சனவரி மாதம் 3 ஆம் தேதியன்று அசாம் பிரதேச மகிளா காங்கிரசு  கட்சியின் தலைவராக நந்திதா தாசு நியமிக்கப்பட்டார் 

## மேற்கோள்கள்

பகுப்பு:வாழும் மக்கள்
பகுப்பு:1969 பிறப்புகள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
டைனா மன்னே

**டைனா மன்னே (***Tiina Manne***)**  தொல்பொருள் ஆய்வாளர் மற்றும் விலங்கியல் ஆய்வாளர் ஆவார். இவர் குயின்சுலாந்து பல்கலைக்கழகத்தில் மூத்த விரிவுரையாளர் ஆக பணியாற்றுகிறார்.

## சுயசரிதை
சமன்னே 1997 ஆம் ஆண்டு சேம்ஸ் குக் பல்கலைக்கழகத்தில் தொல்லியல் மற்றும் விலங்கியல் துறையில் இளம் அறிவியல் முடித்தார்.  மியாமி பல்கலைக்கழகத்தில் கடல் புவியியலில் முதுகலை அறிவியல் பட்டம் பெற்றார்.  அரிசோனா பல்கலைக்கழகத்தில் மானிடவியலில் முனைவர் பட்டம் பெற்றுள்ளார்.  இவரது ஆராய்ச்சி விலங்குகளின் கூட்டங்கள் மற்றும் ஆத்திரேலியாவின் ஆரம்பகால மக்கள் மீது கவனம் செலுத்துகிறது.சனவரி 2020 ஆம் ஆண்டு, வழக்கத்திற்கு மாறாக தீவிரமான 2019-20 ஆத்திரேலிய புதர்த்தீ பருவநிலை ஆத்திரேலியா முழுவதும் ஆயிரக்கணக்கான பழங்குடியின தளங்களை சேதப்படுத்தியிருக்கலாம் என்று எச்சரித்தார்.

மன்னே ஆத்திரேலிய தொல்பொருள் சங்கத்தின் தலைவர் ஆனார்.  இவர் 2021 ஆம் ஆண்டு மார்ச் மாதம் 25 ஆம் தேதியன்று இலண்டனின் பழங்காலச் சங்கத்தின் உறுப்பினராகத் தேர்ந்தெடுக்கப்பட்டார்.

## வெளியீடுகளைத் தேர்ந்தெடுக்கவும்

* பாசியாகோ, அட்ரியானா, உர்வின், கிறிசு மற்றும் மன்னே, டைனா. 2020. "பப்புவான் வளைகுடாவில் (பப்புவா நியூ கினியா) ஒரோகோலோ விரிகுடாவில் இருந்து வேலை செய்த எலும்பு மற்றும் பற்கள்". *ஆத்திரேலிய தொல்லியல்*, 86 (3), 1–12.    .
* பைர்ன், சே, டூலி, டாம், மன்னே, டைனா, பேட்டர்சன், அலிசுடர் மற்றும் டாட்-சரௌட், எமிலி. 2019. "தீவு உயிர்வாழ்வு: வடமேற்கு ஆத்திரேலியாவின் பாரோ தீவில் காலனித்துவ கால நிகழ்வுகளுக்கான மானுடவியல் மற்றும் தொல்பொருள் சான்றுகள்". *ஓசியானியாவில் தொல்லியல்*, 55 (1) ஆர்கோ.5202, 15–32.Doi (identifier) :  .
* மன்னே, டைனா. 2012. "வேல் போய்: 10,000 ஆண்டுகள் அப்பர் பேலியோலிதிக் எலும்பு கொதிநிலை". சாரா ஆர். கிராப் மற்றும் என்ரிக் ரோட்ரிக்சு-அலெக்ரியாவில் (பதிப்பு), *சமையல் கலை* . கொலராடோ பல்கலைக்கழக அச்சகம். 173–199.
* மன்னே, டைனா, காசுகல்கீரா, சோவோ, எவோரா, மெரினா, மர்ரேரோசு, சோவோ மற்றும் பிச்சோ, நுனோ. 2012. "தென்மேற்கு போர்த்துகலில் உள்ள அப்பர் பேலியோலிதிக் தளமான வேல் போயியில் தீவிர வாழ்வாதார நடைமுறைகள்". *குவாட்டர்னரி இன்டர்நேசனல்*, 264, 83–99. Doi (identifier) : 

## மேற்கோள்கள்

பகுப்பு:அரிசோனா பல்கலைக்கழக முன்னாள் மாணவர்கள்
பகுப்பு:வாழும் மக்கள்
தியோபில் மீக்

**தியோபில் சேம்சு மீக்** (*Theophile James Meek***)** (1881-1966) என்ற தொராண்டோ பல்கலைக்கழக அறிஞர் தொல்பொருளியல் மீது பரவலாக  கட்டுரைகளை வெளியிட்டார். இவர் டபிள்யூ.எம். எப். ஆல்பிரைட், பாலஸ்தீனம் மற்றும் எகிப்து ஆகிய இரு நாடுகளின் தொல்லியல் தொடர்பான பாடங்களில் பிரித்தானிக்கா கலைக்களஞ்சியத்திற்கு அடிக்கடி பங்களிப்பாளராக இருந்தார். எகிப்தின் காலவரிசையை உருவாக்குவதில் ஒரு பங்கைக் இக்கலைக்களஞ்சியம் கொண்டிருந்தது.  விரைவில் அறிஞர்கள் மத்தியில் நடைமுறையில் உள்ள முக்கிய காலவரிசையாக  இக்கலைக்களஞ்சியம் மாறியது. மேலும் இன்றும் அமெரிக்கானா கலைக்களஞ்சியம் இவற்றை ஆதரிக்கிறது. மிக சமீபத்தில், பிரிட்டானிக்கா இதன் தேதிகளை தற்போது ஓரளவு குறைத்துள்ளது. மன்ப்ரெட் பீடாக் என்ற ஒரு சிறந்த எகிப்தியவியல் அறிஞர் இவற்றை பின்னர் வைக்கிறார்.

*கீப்ரு ஆரிசின்சு* என்ற புத்தகத்தில், பாலத்தீனத்தின் வெற்றி இரண்டு கட்டங்களில் நிகழ்ந்தது என்று இவர் பரிந்துரைத்தார். முதலாவது கிமு 1400 ஆம் நூற்றாண்டில் காணப்பட்ட மத்திய மலைப்பகுதிகளின் குடியேற்றத்தால் பிரதிநிதித்துவப்படுத்தப்பட்டது. இரண்டாவது " யோசுவா " நகரங்களின் வெற்றிகளில் தொல்பொருள் ரீதியாகக் காணப்பட்டது. பின்னர் சுமார் 1250 நாட்களில் தேதியிட்டது. டெபோராவின் பாடல் ( நீதிபதிகள் அத்தியாயம் 5) மூன்று யூத பிரதேச பழங்குடியினரை அறிந்திருப்பதாகத் தெரியவில்லை. ஆனால் யோசுவாவின் ஆரம்ப கட்டங்கள் தெரியும். மேலும் அவை காலப்போக்கில் மாற்றப்பட்டிருக்கலாம் என்று அவர் சுட்டிக்காட்டினார்.

பாபிலோனிய கருவுறுதல் கட்டுக்கதையுடன் "பாடல்களின் பாடல்" (" சாலமன் பாடல் " என்று அழைக்கப்படும்) குறிப்பிடத்தக்க ஒற்றுமைகள் இருப்பதாக இவர் பரிந்துரைத்ததற்காக பரவலாக மேற்கோள் காட்டப்படுகிறார்.

## மேற்கோள்கள்
* தியோபில் மீக்,கீப்ரு ஆரிஜின்சு, 1950, கார்பர் அண்ட் பிரதர்சு

## வெளி இணைப்புகள்
* தியோஃபில் சேம்ஸ் மீக் காப்பக ஆவணங்கள் டொராண்டோ பல்கலைக்கழக காப்பகங்கள் மற்றும் பதிவுகள் மேலாண்மை சேவைகளில் நடைபெற்றன.
* http://worldcat.org/identities/lccn-no93024955/

பகுப்பு:தொல்லியலாளர்கள்
சந்தேபென்னூர் புஷ்கரிணி

thumb| புஷ்கரணி
thumb| வசந்த மண்டபம், சந்தேபென்னூர் புஷ்கரிணி
**சந்தேபென்னூர் புஷ்கரிணி** (Santhebennur Pushkarini) சந்தேபென்னூர் குண்டா என்வும் உள்ளூரில் அழைக்கப்படும் இது, இந்தியாவின் கர்நாடகாவின் சென்னகிரி வட்டத்திலுள்ள சந்தேபென்னூர் கிராமத்தில் உள்ள ஒரு வரலாற்று சிறப்புமிக்க குளம் ஆகும்.  இது 16 ஆம் நூற்றாண்டில் உள்ளூர் பாளையக்காரர் கெங்க அனுமந்தப்ப நாயக்கர் என்பவரால் கட்டப்பட்டது. 

## வரலாறு
கி.பி 16 ஆம் நூற்றாண்டில், கெங்க அனுமந்தப்ப நாயக்கர் தனது குல தெய்வமான இராமனுக்கு இந்தப் பகுதியில் ஒரு கோயிலைக் கட்டினார். அப்போது இந்தப் பகுதியில் புனித குளத்தையும் கட்டினார்.  குளத்தின் மையத்தில் அமைந்துள்ள வசந்த மண்டபம், பிஜப்பூரின் பாமினி ஆட்சியாளர்களுக்கு எதிராக அனுமந்தப்ப நாயக்கர் பெற்ற வெற்றியின் நினைவாக கட்டப்பட்டதாக நம்பப்படுகிறது. 17 ஆம் நூற்றாண்டில், பிஜப்பூர் இராணுவம் சந்தேபென்னூர் மீது படையெடுத்தது. பிஜப்பூரின் தளபதியான இரணதுல்லாகான், தனது வீரர்களான பட்டேகான் மற்றும் பரித்கான் ஆகியோருடன் சேர்ந்து குளத்தின் கரையில் பயணிகளுக்கான ஓய்வு இல்லத்தைக் கட்டினார். பின்னர் அப்பகுதியில் ஒரு மசூதியையும் கட்டினார்.

## கட்டுமானம்
புஷ்கரிணியின் நீளம் 250 அடி (76 மீ) , அகலம் 240 அடி (73 மீ) மற்றும் ஆழம் 30 அடிக்கு (9.1 மீ) அதிகமாக உள்ளது. பக்கவாட்டில் கிரானைட் படிகள் அமைக்கப்பட்டுள்ளன. முதலில் எட்டு கோபுரங்கள் இருந்தன; தற்போது ஆறு மட்டுமே எஞ்சியுள்ளன. 

குளத்தின் மையத்தில் வசந்த மண்டபம் உள்ளது, இது கரஞ்சி (நீரூற்று) மண்டபம் என்றும் அழைக்கப்படுகிறது. இது இந்திய-அரேபிய கட்டிடக்கலை பாணியில் கட்டப்பட்ட ஒரு சமச்சீர் தூண் கோபுரம் ஆகும். இது கிரானைட், செங்கல்  பயன்படுத்தி கட்டப்பட்டுள்ளது.  சுமார் 34 ச.அடி (3.2 மீ2) பரப்பளவைக் கொண்ட இந்த பல-நிலைக் கோபுரத்தின் வடிவமைப்பு, குளத்தின் கரையிலிருந்து பார்க்கும்போது தண்ணீரில் மிதப்பது போல் தோன்றும். மண்டபத்தின் வளைவுகள், பெட்டகங்கள் மற்றும் குவிமாடங்கள் அரபு கட்டிடக்கலை பாணியில் கட்டப்பட்டுள்ளன. அதே நேரத்தில் அதன் தூண்கள், பிரமிடு கோபுரங்கள் மற்றும் செதுக்கல்கள் இந்திய பாணியில் கட்டப்பட்டுள்ளன. உள்ளூர் மக்களின் கூற்றுப்படி, குளம் நிரம்பியவுடன் தண்ணீர் மண்டபத்தை 10 அடி (3.0 மீ) உயரத்திற்கு மூடும்.

குளத்தை ஒட்டிய பயணிகள் ஓய்வு இல்லம் 150 அடி (46 மீ) நீளமும் 40 அடி (12 மீ) அகலமும் கொண்ட ஒரு விசாலமான கட்டிடமாகக் கட்டப்பட்டுள்ளது. இது கிரானைட் கற்களால்  முஸ்லிம் கட்டிடக்கலை பாணியில் கட்டப்பட்டுள்ளது. கட்டிடத்திற்குள் ஒரு பெரிய, தூண் மண்டபம் இருக்கிறது. இது ஒருவேளை பிரார்த்தனை கூடமாக இருக்கலாம். சில காலமாக, இந்த கட்டிடம் இராணுவக் கடையாகவும் பயன்படுத்தப்பட்டது.

## மேற்கோள்கள்

பகுப்பு:கர்நாடகம்
பகுப்பு:குளங்கள்
ரிச்சர்ட் கோல்மர்

**ரிச்சர்ட் என் கோல்மர்** (*Richard N Holmer***)** (பிறப்பு : 16 பிப்ரவரி 1945) இடாகோ மாநில பல்கலைக்கழகத்தில் மானுடவியல் பேராசிரியராக உள்ளார். ஈவர் மெக்சிக்கோ, சமோவா, அமெரிக்க பாலைவன மேற்கு மற்றும் அலாசுகாவில் விரிவான தொல்பொருள் ஆராய்ச்சிகளை நடத்தினார்.

கொலராடோவின் டென்வரில் பிறந்த கோல்மர், உட்டா பல்கலைக்கழகத்தில் படித்தார். அங்கு இவர் இளங்கலை (1972), முதுகலை (1975) மற்றும் முனைவர் படிப்பு (1978) ஆகியவற்றை முடித்தார். 1983 ஆம் ஆண்டு முதல் ஐடாகோ மாநில பல்கலைக்கழகத்தில் கற்பித்தார். கோல்மர் தனது கல்விப் படிப்பிற்கு முன்னர், வட கரோலினா, பனாமா மற்றும் வியட்நாமில் நிறுத்தப்பட்டுள்ள அமெரிக்க இராணுவ, சிறப்புப் படைகளில் ஒரு சார்சென்டாக இருந்தார்.

ஐடாகோ இயற்கை வரலாற்று அருங்காட்சியகம் (1989-1993) மற்றும் சுற்றுச்சூழல் மானுடவியல் மையம் (1984-1998) மற்றும் இடாகோ தொல்பொருள் சங்கத்தில் (1984-1986) இயக்குநர் குழு உறுப்பினர் உட்பட பல்வேறு புகழ்பெற்ற பதவிகளை வகித்துள்ளார்.  1983 ஆம் ஆண்டு முதல் உட்டா தொழில்முறை தொல்பொருள் கவுன்சிலின் உறுப்பினராக உள்ளார்.

அவர் ஏராளமான புத்தகங்கள் மற்றும் மோனோகிராப்களையும் வெளியிட்டுள்ளார்.

## மேற்கோள்கள்


பகுப்பு:வாழும் மக்கள்
பகுப்பு:1945 பிறப்புகள்
ஓம்மணி வர்மா

**ஓம்மணி பவன் வர்மா** (*Ommani Verma*) என்பவர் ஓர் இந்திய அரசியல்வாதி, சமூக சேவகர், உத்தரப்பிரதேசத்தின் நரனி தொகுதியின் தற்போதைய சட்டமன்ற உறுப்பினர் மற்றும் பாரதிய ஜனதா கட்சியின் உறுப்பினர் ஆவார். இவர் 2022 உத்தரப் பிரதேச சட்டப் பேரவைத் தேர்தலில் சமாஜ்வாதி கட்சியின் கிரண் வர்மாவை அதிக வாக்குகள் வித்தியாசத்தில் தோற்கடித்தார். வர்மா உத்தரப்பிரதேசத்தின் கோலி இனத்தைச் சேர்ந்தவர்.

## மேற்கோள்கள்

பகுப்பு:வாழும் மக்கள்
பகுப்பு:1985 பிறப்புகள்
பகுப்பு:உத்தரப் பிரதேச சட்டமன்ற உறுப்பினர்கள்
கேடகீ சிங்

**கேடகீ சிங்** (*Ketakee Singh*) ஓர் இந்திய அரசியல்வாதியும் உத்தரப்பிரதேச சட்டமன்ற மேனாள் உறுப்பினரும் ஆவார். இவர் 2022 உத்தரப் பிரதேச சட்டப் பேரவைத் தேர்தலில் பாரதிய ஜனதா கட்சியின் உறுப்பினராக பன்ஸ்திக்கு தேர்ந்தெடுக்கப்பட்டார். இத்தேர்தலில் எதிர்க்கட்சித் தலைவர் ராம் கோவிந்த் சவுத்ரியை கேடகி சிங் தோற்கடித்தார்.

## மேற்கோள்கள்

பகுப்பு:வாழும் மக்கள்
கீதா சாசுதிரி

**கீதா சாசுதிரி** (*Geeta Shastri*) என்பவர் இந்திய அரசியல்வாதியும் உத்தரப்பிரதேச சட்டமன்ற உறுப்பினரும் ஆவார். இவர் சமாஜ்வாதி கட்சியைச் சேர்ந்தவர். சாசுதிரி  தற்போது உத்தரப்பிரதேச சட்டமன்றத்தின் சோரான் சட்டமன்றத் தொகுதி உறுப்பினர் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:1965 பிறப்புகள்
சாஸ்திர பிரமாணம்

**சாத்திரப் பிரமாணம்**  (Śāstra pramāṇam in Hinduism) இந்து சமயத்தில்  சாஸ்திரப் பிரமாணம் என்பது சரியான அறிவைத் தரும் கருவி எனப்பெயாராகும்.  புருஷார்த்தம் (மனிதர்களின் குறிக்கோள்கள்) , தருமம்  (சரியான நடத்தை), அர்த்தம்  (வாழ்க்கைகான பொருள் ஈட்டல்), காமம் (இன்பம்) மற்றும் வீடுபேறு  (மோட்சம்) பற்றிய அறிவுகள் சுருதி எனப்படும்  வேதங்கள் விளக்குகிறது..  ஸ்மிருதி : எனப்படும் பகவக் கீதை மற்றும்  தர்ம சாஸ்திரம்ங்களான, இதிகாசங்கள், புராணங்கள், ஆச்சாரம் (நல்ல பழக்கம்), மற்றும் **ஆத்மஸ்துதி** ("தன்னைப் பிரியப்படுத்துவது") ஆகியவற்றுடன் சேர்ந்து. இது பிரமாணத்தையும் (அறிவின் பொருள்) மற்றும் ஆதாரங்களையும் வழங்குகிறது. சனாதன இந்து தர்மம், தத்துவம், சடங்குகள் மற்றும் பழக்கவழக்கங்களில் வெளிப்படுத்தப்படுகிறது..

முதல் இரண்டு சந்தேகத்திற்கு இடமில்லாத ஞான ஆதாரங்கள் (பிரமாணம்), ஸ்ருதிப் பிரமாணம்  மற்றும்   ஸ்மிருதி பிரமாணம் ஆகியவைகள் இறுதி அல்லது உச்ச அதிகாரத்தை வைத்துள்ளது.

## சொற்பிறப்பியல்
பிரமாணம் என்பது "ஆதாரம்" என்று பொருள்படும், மேலும் இது இந்திய தத்துவத்தின் ஒரு கருத்து மற்றும் துறையாகும். இந்த கருத்து சமஸ்கிருத வேர்களில் இருந்து பெறப்பட்டது, *பிர* (प्र), "வெளிப்புறம்" அல்லது "முன்னோக்கி" என்று பொருள்படும். *மா* (ma). *பிரமா* என்பது "சரியான கருத்து, உண்மையான அறிவு, அடிப்படை, அடித்தளம், புரிந்துகொள்வது" என்று பொருள்படும். .. எனவே பிரமாணம் என்பது "உண்மையான அறிவைத் தரும் கருவி என்பதைக் குறிக்கிறது.

சாஸ்திரப் பிரமாணம் என்பது பகவத் கீதை அத்தியாயம் 16, சுலோகம் 24ல் வெளிப்படுத்தப்பட்டுள்ளபடி, வேத சாஸ்திரங்களுக்கான அதிகாரத்தைக் குறிக்கிறது, அங்கு கிருஷ்ணர், அருச்சுனனுக்கு வேதத்தின் அதிகாரத்தைப் பின்பற்றும்படி கட்டளையிடுகிறார்:

என்ன செய்ய வேண்டும், எதைச் செய்யக்கூடாது என்பதைத் தீர்மானிப்பதில்  வேதங்கள் உங்கள் அதிகாரமாக (பிரமாணம்) இருக்கட்டும். வேத கட்டளைகள் மற்றும் போதனைகளைப் புரிந்துகொண்டு, அதற்கேற்ப இவ்வுலகில் உங்கள் செயல்களைச் செய்யுங்கள்

சுருதி, ஸ்மிருதி, ஆச்சாரம் மற்றும் ஆத்மதுதி ஆகியவை பவிசிய புராணம், பிரம்ம பர்வம், அத்யாயாயம் 7 இல் வெளிப்படுத்தப்பட்டுள்ளபடி, பாரம்பரிய இந்து தர்மத்தின் நான்கு ஆதாரங்களாகும்.

போதாயனர்,  பராசரர், வேதவியாசர், கௌதமர்,  வசிஷ்டர்,  ஆபஸ்தம்ப தர்மசூத்திரம் , மனுதரும சாத்திரம் , மற்றும் யாக்யவல்க்கியர்  போன்ற வேத கால முனிவர்கள் இந்தக் கருத்தைத் தங்கள் படைப்புகளில் கடைப்பிடித்துள்ளனர்.

வேதங்களால் நிராகரிக்கப்பட்ட இந்தியத் தத்துவத்தின் முக்கியப் பள்ளிகள் நாஸ்திக தத்துவங்களாக கருதப்பட்டது.

## ஸ்மிருதி

அறிவைத் தரும் கருவிகளில் (பிரமாணம்) முதன்மையானதும், இறுதியானது சுருதி  ஆகும். சுருதிக்கு ஆசிரியர் எவரும் இல்லை. அவை தலைமுறைகளுக்கு வாய்மொழியாக கடத்தப்பட்டு  நிலையானவை.[14 ] ஸ்மிருதி என்பது இரண்டாம் நிலைப் படைப்பாகும், மேலும் இது இந்து சமயத்தில் சுருதியை விட குறைவான அதிகாரம் வாய்ந்ததாகக் கருதப்படுகிறது.
## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
தியோ நாராயண் யாதவ்

**தியோ நாராயண் யாதவ்** (*Deo Narayan Yadav*)(இறப்பு 4 மார்ச், 2003) என்பவர் ஓர் இந்திய அரசியல்வாதியும் சுதந்திரப் போராட்ட வீரரும் ஆவார். இவர் 1952-1957 மற்றும் 1957-1962-ல் பீகாரில் லதானியா சட்டமன்றத் தொகுதியிலிருந்து (இப்போது பாபுபர்ஹி தொகுதி) சட்டமன்ற உறுப்பினராகத் தேர்ந்தெடுக்கப்பட்டார். கிருட்டிணா சின்கா தலைமையிலான பீகாரின் முதல் அமைச்சரவையில் அமைச்சராக இருந்தார். யாதவ் 1995-2000 வரை பீகார் சட்டமன்றத்தின் 12வது சபாநாயகராக பணியாற்றினார். இவர் 1977-1980 மற்றும் 1990-இறப்பு வரை மதுபானியில் உள்ள பாபுபர்ஹி தொகுதியை பிரதிநிதித்துவப்படுத்தினார். யாதவ் 2003ஆம் ஆண்டு மார்ச்சு 4 செவ்வாய்க் கிழமையன்று தனது அதிகாரப்பூர்வ இல்லத்தில் காலமானார். 82 வயதான மற்றும் மதுபானியில் உள்ள பாபுபர்ஹி சட்டமன்றத் தொகுதியின் இராச்டிரிய ஜனதா தள சட்டமன்ற உறுப்பினரின் திடீர் மறைவுக்கு பீகார் ஆளுநர் வி. சி. பாண்டே, சட்டசபை சபாநாயகர் சதானந்த் சிங், பீகார் சட்டப் பேரவைத் தலைவர் பேராசிரியர். ஜாபிர் உசேன், முதல்வர் ராப்ரி தேவி, ஆர். ஜே. டி. மேலிடத்தின் தலைவர் லாலு பிரசாத் யாதவ் ஆகியோர் இரங்கலையும் அதிர்ச்சியையும் தெரிவித்தனர்.

## நினைவு

* தேவ் நாராயண் யாதவ் நினைவாக கல்லூரி ஒன்று செயல்படுகிறது

## மேற்கோள்கள்

பகுப்பு:இந்திய விடுதலைப் போராட்ட வீரர்கள்
பகுப்பு:மதுபனி மாவட்ட நபர்கள்
பகுப்பு:2003 இறப்புகள்
பகுப்பு:பீகார் சட்டமன்றத்தின் முன்னாள் உறுப்பினர்கள்
ஆனி சான்சன்

**ஆனி சான்சன் (***Anne Johnson***)**,  பிரிட்டிசு தொல்பொருள் ஆராய்ச்சியாளர் மற்றும் வரலாற்று ஆராய்ச்சியாளர் ஆவார். பிரிட்டன் மற்றும் செர்மன் மாகாணங்களில் உள்ள ஆரம்பகால பேரரசின் ரோமானிய கோட்டைகளின் தொல்பொருளியல் நிபுணர் ஆவார். கார்டி பல்கலைக்கழக கல்லூரியில் தொல்லியல் பயின்றார். இவரது முனைவர் பட்ட ஆய்வுக் கட்டுரை பிரிட்டன் (1983)  மற்றும் செர்மனியில் (1987) வெளியிடப்பட்டது. 1989 ஆம் ஆண்டு முதல்  ஆக்சுபோர்டில் தொல்பொருள் மற்றும் வரலாற்று ஆலோசகராக பணியாற்றினார். பிற வெளியீடுகளில் ரோமானிய இராணுவ களஞ்சியங்கள் பற்றிய வேலைகளும் அடங்கும்.

## மேற்கோள்கள்

பகுப்பு:பிரித்தானியப் பெண் அறிவியலாளர்கள்
பகுப்பு:வாழும் மக்கள்
பகுப்பு:பிரித்தானியத் தொல்லியலாளர்கள்
உஷா மௌரியா

**அனிலா தேவி** என்று அழைக்கப்படும் **உஷா மௌரியா** (*Usha Maurya*) என்பவர் இந்திய அரசியல்வாதியும் உத்தரப் பிரதேச சட்டமன்ற உறுப்பினரும் ஆவார். பதேப்பூர் மாவட்டத்தினைச் சேர்ந்த இவர், இடைநிலைக் கல்வியினை கணேசு சங்கர் வித்யார்த்தி இடைநிலைக் கல்லூரியில் பயின்றுள்ளார். இவர் 2022 உத்தரப் பிரதேச சட்டப் பேரவைத் தேர்தலில் சமாஜ்வாதி கட்சியின் உறுப்பினராக உசைன்கஞ்ச் சட்டமன்றத் தொகுதியில் போட்டியிட்டு வெற்றி பெற்று, சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்


பகுப்பு:வாழும் மக்கள்
பகுப்பு:உத்தரப் பிரதேச சட்டமன்ற உறுப்பினர்கள்
டோல்மென் தி சோட்டோ

thumb|280x280px| டோல்மென் டி சோட்டோவில் உள்ள பாதை
**டோல்மென் தி சோட்டோ** (*Dolmen de Soto*) என்பது எசுப்பானியாவின் அந்தலூசியாசியாவில் உள்ள ஒரு புதிய கற்கால நிலத்தடி அமைப்பாகும். இது 4,500 மற்றும் 5,000 ஆண்டுகளுக்கு முன்பு கட்டப்பட்டதாக மதிப்பிடப்பட்டுள்ளது. மேலும் இது *ஊயில்வா* மாகாணத்தில் உள்ள சுமார் 200 கற்கால புதைக்கப்பட்ட இடங்களில் ஒன்றாகும். 
thumb| டோல்மென் தி சோட்டோவின் மேற்பரப்பு
1922 ஆம் ஆண்டு தனது தோட்டமான *லா லோபிடா*வில் ஒரு புதிய வீட்டைக் கட்ட ஆரம்பிக்கும்போது, அர்மாண்டோ டி சோட்டோ மொரில்லாஸ் என்பவரால் இந்த தளம் கண்டுபிடிக்கப்பட்டது. அதே ஆண்டு புதைகுழியில் அகழ்வாராய்ச்சி பணிகள் தொடங்கப்பட்டன  மேலும் 1924 வாக்கில் ஜெர்மன் தொல்பொருள் ஆராய்ச்சியாளர் *கியூகோ ஓபர்மேயர்* இங்கு சில ஆராய்ச்சிகளை மேற்கொண்டார். *ஒபர்மேயர்* எட்டு புதைக்கப்பட்ட உடல்களை முதிர்கரு நிலையில் கண்டுபிடித்தார் அதைத் தொடர்ந்து அகழ்வாராய்ச்சியின் முடிவுகள் மற்றும் இறுதிச் சடங்கு நடந்த இடத்தின் சிறப்பியல்புகளை விவரிக்கும் ஒரு புத்தகத்தை *ஓபர்மேயர்* வெளியிட்டார்.  1931 ஆம் ஆண்டில் இது எசுப்பானியாவின் தேசிய நினைவுச்சின்னமாக அறிவிக்கப்பட்டது.  ஆனால் 1987 ஆம் ஆண்டு வரை அது ஒரு தனியார் சொத்தாக இருந்தது. பிறகு, அது எசுப்பானியாவின் கலாச்சார அமைச்சகத்தின் அதிகார வரம்பிற்குள் சேர்க்கப்பட்டது.  சமீபத்தில், போர்த்துகீசிய/எசுப்பானிய/வேல்சு குழுவான *பர்ஸ்ட் ஆர்ட் குழு*, நினைவுச்சின்னத்தின் பாதை மற்றும் அறை பகுதிகளுக்குள் நிற்கும் பொறிக்கப்பட்ட மற்றும் வர்ணம் பூசப்பட்ட நிமிர்ந்து நிற்கும் பாதைக்குள் ஒரு விரிவான ஆய்வை மேற்கொண்டது. முடிவுகள் ஒரு தனித்துவமான பொருளை வெளிப்படுத்தின. முடிவுகள் ஒரு பெரிய தன்க் கட்டுரையாக வெளியிடப்பட்டுள்ளன. மேலும், கட்டுரையாக, *பிராட்ஷா* அறக்கட்டளை இணையதளத்தில் சுருக்கம் வெளியிடப்பட்டுள்ளது.
thumb| நுழைவாயிலை நோக்கியப் பார்வை

## கலைப்பொருட்கள் மற்றும் வேலைப்பாடுகள்
thumb| பொறிக்கப்பட்ட கற்கள்
கண்டுபிடிக்கப்பட்ட எட்டு புதைக்கப்பட்ட உடல்கள் ஒவ்வொன்றும் முதிகரு நிலையில் இருந்தன. மேலும் அவற்றின் அருகிலேயே சில கலைப்பொருட்களும் இருந்தன. கத்திகள், கோப்பைகள் மற்றும் கடல் புதைபடிவங்கள் கண்டுபிடிக்கப்பட்டன. கண்டெடுக்கப்பட்ட கலைப்பொருட்கள் மற்ற தளங்களில் காணப்படுவதைப் போல ஏராளமாக இல்லை; எனவே, டோல்மென் டி சோட்டோ நீண்ட காலமாக பயன்படுத்தப்படவில்லை என்று கருதப்படுகிறது. 43 நிற்கும் கற்களில் வேலைப்பாடுகள் காணப்பட்டன. மேலும் மனிதர்கள், கோப்பைகள், கத்திகள்,  மற்றும் எளிய கோடுகள் அல்லது வட்டங்கள் போன்ற வடிவியல் வடிவங்களை விவரிக்கின்றன. 
## மேற்கோள்கள்


பகுப்பு:எசுப்பானியாவில் உள்ள இடங்கள்
மகாராஜி பிரஜாபதி

**மகாராஜி பிரஜாபதி** (*Maharaji Prajapati*) ஓர் இந்திய அரசியல்வாதியும் உத்தரப்பிரதேச சட்டமன்ற உறுப்பினரும் ஆவார். பிரஜாபதி 2022 உத்தரப் பிரதேச சட்டப் பேரவைத் தேர்தலில் சமாஜ்வாதி கட்சியின் வேட்பாளராக அமேதி சட்டமன்றத் தொகுதியில் போட்டியிட்டு வெற்றிபெற்று சட்டமன்ற உறுப்பினராகத் தேர்ந்தெடுக்கப்பட்டார். இவர் முன்னாள் அமைச்சர் காயத்ரி பிரசாத் பிரஜாபதியின் மனைவி ஆவார்.

## மேற்கோள்கள்


பகுப்பு:வாழும் மக்கள்
பகுப்பு:உத்தரப் பிரதேச சட்டமன்ற உறுப்பினர்கள்
பல்லவி படேல்

**பல்லவி படேல்** (*Pallavi Patel*) ஓர் இந்திய அரசியல்வாதியும் உத்தரப்பிரதேச சட்டமன்ற உறுப்பினரும் ஆவார். படேல் அப்னா தளம் (காமராவாடி) கட்சியின் தலைவர். இவர் அப்னா தளம் கட்சியின் நிறுவனர் சோன் லால் படேலின் மகள் ஆவார். படேல் சமாஜ்வாதி கட்சி வேட்பாளராக சிராத்து சட்டமன்றத் தொகுதிக்கு 2022ஆம் ஆண்டு நடைபெற்ற உத்தரப் பிரதேச சட்டமன்ற தேர்தலில் போட்டியிட்டு சட்டமன்ற உறுப்பினராக ஆனார்.

## அரசியல் வாழ்க்கை
2022 உத்தரப் பிரதேச சட்டப் பேரவைத் தேர்தலில், அப்னா தளத்தின் (காமராவாடி) தலைவர் மருத்துவர் பல்லவி படேல், சிராத்து சட்டமன்றத் தொகுதிக்கு நடைபெற்ற தேர்தலில் 7,337 வாக்குகள் வித்தியாசத்தில் துணை முதல்வர் கேசவ் பிரசாத் மௌரியாவை தோற்கடித்தார்.

## மேற்கோள்கள்


பகுப்பு:1981 பிறப்புகள்
பகுப்பு:வாழும் மக்கள்
அசராம்பரி சட்டமன்றத் தொகுதி

**அசராம்பரி சட்டமன்றத் தொகுதி** (*Asharambari Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது கோவாய் மாவட்டத்தின் ஒரு பகுதியாகும். இத்தொகுதி பட்டியல் பழங்குடியினருக்கு ஒதுக்கப்பட்டுள்ளது. இது கிழக்கு திரிபுரா மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2018

## மேலும் பார்க்கவும்
* திரிபுரா சட்டப் பேரவையின் தொகுதிகளின் பட்டியல்
* கோவாய் மாவட்டம்
* திரிபுரா கிழக்கு (லோக்சபா தொகுதி)

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:கோவாய் மாவட்டம்
மஞ்சு தியாகி

**மஞ்சு தியாகி** (*Manju Tyagi*) ஓர் இந்திய அரசியல்வாதியும் இந்தியாவின் உத்தரப் பிரதேசத்தின் 17வது சட்டமன்ற உறுப்பினரும் ஆவார். இவர் உத்தரப் பிரதேசத்தின் லக்கிம்பூர் மாவட்டத்தில் உள்ள ' சிறீநகர் ' சட்டமன்றத் தொகுதியைப் பிரதிநிதித்துவப்படுத்துகிறார்.

## அரசியல் வாழ்க்கை
2022ஆம் ஆண்டு நடைபெற்ற உத்தரப் பிரதேச சட்டசபை தேர்தலில் பாரதிய ஜனதா கட்சி வேட்பாளராக போட்டியிட்ட தியாகி, சமாஜ்வாடி கட்சியைச் சேர்ந்த மீரா பானோவை 54,939 வாக்குகள் வித்தியாசத்தில் தோற்கடித்தார்.

## வகித்த பதவிகள்

## மேற்கோள்கள்

பகுப்பு:வாழும் மக்கள்
பகுப்பு:உத்தரப் பிரதேச சட்டமன்ற உறுப்பினர்கள்
இரெபதி தாசு

**இரெபதி தாசு** (*Rebati Das*) இந்தியாவைச் சேர்ந்த ஓர் அரசியல்வாதியவார். அசாம் மாநிலத்தைச் சேர்ந்த இவர் இந்திய தேசிய காங்கிரசு கட்சியில் உறுப்பினராக இருந்தார். சலுக்பரி தொகுதியின் முன்னாள் அசாம் சட்டமன்ற உறுப்பினராக இருந்தார்.  நிதியமைச்சர் அச்சந்தா நியோக்கின் தாயாராகவும் , முன்னாள் அமைச்சர் நாகென் நியோக்கின் மாமியாராகவும் இரெபதி தாசு அறியப்படுகிறார்.   

## அரசியல் வாழ்க்கை
1972  ஆம் ஆண்டு நடைபெற்ற அசாம் சட்டமன்றத் தேர்தலில் சலுக்பரிக்கான இந்திய தேசிய காங்கிரசு கட்சி வேட்பாளராக இரெபதி தாசு இருந்தார். அத்தேர்தலில் இவர் 8809 வாக்குகளைப் பெற்றார், மொத்த வாக்குகளில் இது 38.35%. ஆகும்.  இத்தேர்தலில் 3045 வாக்குகள் வித்தியாசத்தில் தனது சுயேச்சைப் போட்டியாளரை தோற்கடித்தார். 1978  ஆம் ஆண்டு நடைபெற்ற அசாம் சட்டமன்றத் தேர்தலில்  இவர் மறுதேர்தலை நாடினார். இத்தேர்தலில் இவர்  3550 வாக்குகளைப் பெற்றார். இது மொத்த வாக்குகளில் 8.67%. ஆகும்.  தேர்தலில் மூன்றாவது இடத்தைப் பிடித்தார். இத்தேர்தலில் சனதா கட்சி வேட்பாளர் இலக்சயதர் சவுத்ரி வெற்றி பெற்றார்.

## மேற்கோள்கள்

பகுப்பு:இறந்த ஆண்டு குறிப்பிடப்படவில்லை
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:அசாமிய நபர்கள்
பகுப்பு:அசாம் சட்டமன்ற உறுப்பினர்கள்
பகுப்பு:அசாம் சட்டமன்ற பெண் உறுப்பினர்கள்
அப்துல் பதின் கந்தகர்

**அப்துல் பதின் கந்தகர்**  (*Abdul Batin Khandakar*)  இந்தியாவைச் சேர்ந்த ஓர் அரசியல்வாதியாவார்.. 2021 ஆம் ஆண்டில் நடைபெற்ற அசாம் சட்டமன்றத் தேர்தலில் இந்திய தேசிய காங்கிரசு கட்சியின்  உறுப்பினராக அபயபுரி வடக்கு தொகுதியிலிருந்து இவர் அசாம் சட்டமன்றத்திற்குத் தேர்ந்தெடுக்கப்பட்டார்.

## ஆரம்ப வாழ்க்கை மற்றும் கல்வி
அப்துல் பதின் கந்தகர்  மறைந்த இப்ராகிம் அலி கந்தகரின் மகன் ஆவார். நாக்பூர் பல்கலைக்கழகத்தின் கீழ் உள்ள விசுவேசுவரய்யா பிராந்திய பொறியியல் கல்லூரியில் இளநிலை பொறியியல் பட்டம் பெற்றிருந்தார்.

## மேற்கோள்கள்

பகுப்பு:வாழும் மக்கள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:அசாம் சட்டமன்ற உறுப்பினர்கள்
மதன் கலிதா

**மதன் கலிதா**  (*Madan Kalita*)  இந்தியாவைச் சேர்ந்த ஓர் அரசியல்வாதியாவார். 1952 - 2022 ஆம் ஆண்டுகள் காலத்தில் இவர் வாழ்ந்தார்.  அசாம் மாநிலத்தின் நல்பாரி சட்டமன்ற தொகுதியைச் சேர்ந்த இவர் இந்திய தேசிய காங்கிரசு கட்சியில் உறுப்பினராகவும் இருந்தார்.  கலிதா 2001 ஆம் ஆண்டு நடைபெற்ற தேர்தலில்  நல்பாரி சட்டமன்றத் தொகுதியில் வென்று  அசாம் சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார்  

கலிதா 2006 ஆம் ஆண்டில் இந்திய தேசிய காங்கிரசு கட்சியால் ஒரு வேட்பாளராக மறுக்கப்பட்டார், மேலும் 2006 மற்றும் 2011 ஆம் ஆண்டுகளில் அசாம் சட்டமன்றத் தேர்தல்களில் போட்டியிட்டார், ஆனால் எதிர் வேட்பாளரிடம் தோற்றார். 

கலிதா 2022 ஆம் ஆண்டு சனவரி மாதம் 21 ஆம் தேதியன்று மாரடைப்பால் இறந்தார். 

## மேற்கோள்கள்

பகுப்பு:2022 இறப்புகள்
பகுப்பு:1952 பிறப்புகள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
மல்லு அதில் ஷா

**மல்லு அதில் ஷா** (Mallu Adil Shah) அதில் சாகி வம்சத்தைச் சேர்ந்த அரசராக இருந்தார். சிலகாலம் மட்டுமே பதவியிலிருந்த இவர் 1534 இல் பதவி நீக்கம் செய்யப்பட்டார்.

## ஆட்சி
மல்லு அதில் ஷா, தனது தந்தை இசுமாயில் அதில் ஷாவின் மரணத்திற்குப் பிறகு பதவியேற்றார். இவருக்கு தீய பழக்கவழக்கங்கள் இருந்திருக்கக்கூடும். இவரின் தந்தைவழிப் பாட்டி புஞ்சி காதுன், தளபதி ஆசாத் கானின் உதவியுடன் இவரை பதவி நீக்கம் செய்துவிட்டு, இவரது தம்பி இப்ராகிம் அதில் ஷாவை அரசராக அறிவித்தார்.

## மேற்கோள்கள்

பகுப்பு:அடில் ஷாஹி பேரரசு
சாகிருல் இசுலாம் (அரசியல்வாதி)

**சாகிருல் இசுலாம்**  (*Zahirul Islam (politician)*)  இந்தியாவைச் சேர்ந்த ஓர் அரசியல்வாதியாவார். அசாம் மாநிலத்தில்  உள்ள மங்காச்சார் தொகுதியில் இருந்து அசாம் சட்டமன்ற உறுப்பினராகத் தேர்ந்தெடுக்கப்பட்டார். 1962  ஆம் ஆண்டு முதல்  1972 ஆம் ஆண்டு வரை சுயேச்சை  சட்டமன்ற உறுப்பினராக இருந்துள்ளார். .1978 ஆம் ஆண்டு முதல் 1983  ஆம் ஆண்டு வரை சனதா கட்சி வேட்பாளராகவும் 1991 ஆம் ஆண்டு  முதல் 1996 ஆம் ஆண்டு வரை இந்திய தேசிய காங்கிரசு வேட்பாளராகவும் மீண்டும் தேர்ந்தெடுக்கப்பட்டார் 

## மேற்கோள்கள்

பகுப்பு:வாழும் மக்கள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:அசாம் சட்டமன்ற உறுப்பினர்கள்
குடப்பனக்குன்னு குன்னத்து மகாதேவர் கோயில்

**குன்னத்து மகாதேவர் கோயில்** இந்தியாவின் கேரள மாநிலத்தில் திருவனந்தபுரம் மாவட்டத்தில் குடப்பனக்குன்னு என்னுமிடத்தில் அமைந்துள்ளது. 

கோயிலின் மூலவர் சிவபெருமான் ஆவார். மூலவர் சன்னதி கிழக்கு நோக்கி அமைந்துள்ளது.  கேரளாவில் உள்ள 108 சிவன் கோவில்களில் ஒன்றான இக்கோயில் பரசுராமரால் சிவபெருமானுக்கு அர்ப்பணிக்கப்பட்டதாக நம்பப்படுகிறது.   பேரூர்கடை-மன்னந்தலா சாலையில் குடப்பனக்குன்னு சிவில் ஸ்டேஷன் அருகில் இக்கோயில் அமைந்துள்ளது.

மூலவர் சன்னதியும் அதன் சுற்றுப்புறங்களும் பழமை மாறாமல் உள்ளது. ஆங்காங்கே சில கட்டுமானங்களைக் காணமுடிகிறது. இக்கோயிலில் கணபதி மற்றும் வாசுகி (பாம்பு)  போன்ற பிற தெய்வங்கள் வழிபடப்படுகின்றன. இக்கோயிலின் வருடாந்திர விழா மலையாள மாதமான தனுவில் (டிசம்பர்-ஜனவரி) கொண்டாடப்படுகிறது.

## மேலும் பார்க்கவும்
* 108 சிவன் கோவில்கள்
* கேரளாவின் கோவில்கள்
* தலையாபூர் தேவி கோயில்

## மேற்கோள்கள்

பகுப்பு:திருவனந்தபுரம் மாவட்டத்தில் உள்ள சிவன் கோயில்கள்
பகுப்பு:Coordinates on Wikidata
பகுப்பு:108 சிவன் கோயில்கள்
குசாகோட் மகாதேவர் கோயில்

**குசாகோட் மகாதேவர் கோயில்** என்பது இந்தியாவின் கேரளாவில் திருவனந்தபுரம் மாவட்டத்திலுள்ள ஒரு சிவன் கோயில் ஆகும். கேரளாவின் திருவிதாங்கூர் தேவஸ்தான வாரியத்தின் கீழ் பட்டியலிடப்பட்டுள்ள "பெரிய" கோயில்களின் கீழ் இந்தக் கோயிலும் உள்ளது.

## விழாக்கள்
இக்கோயிலின் முக்கிய திருவிழாக்கள் ஆண்டுதோறும் எட்டு நாள்கள் கொண்டாடப்படுகின்ற "திருக்கொடியேட்டு விழா", சிவராத்திரி மற்றும் திருவாதிரை நாட்கள் ஆகியவையாகும். ஸ்ரீகண்டேஸ்வரம் கோயிலுக்கு அடுத்தபடியாக இக்கோயிலில் சிவராத்திரி விழா மிகச் சிறப்பாகக்கொண்டாடப்படுகிறது.

## வேண்டுதல்கள்
பக்தர்கள் தம் வேண்டுகோள்களை நிறைவேற்றிக்கொள்ள இக்கோயிலுக்கு வருகிறார்கள்.  

## மேற்கோள்கள்

பகுப்பு:திருவனந்தபுரம் மாவட்டத்தில் உள்ள இந்துக் கோயில்கள்
பகுப்பு:Coordinates on Wikidata
குட்டுமுக் சிவன் கோயில்

**குட்டுமுக் சிவன் கோயில்**,  இந்தியாவின் கேரள மாநிலத்தில் உள்ள குட்டுமுக் மகாதேவருக்குக்குரிய கோயிலாகும். இக்கோயில் திருச்சூர் மாவட்டத்தில் திருச்சூருக்கு வடகிழக்கே 5 கி.மீ. தொலைவில் அமைந்துள்ளது.

இங்கு வழிபடப்படுகின்ற சிலை 300 ஆண்டுகளுக்கும் மேலானதாகக் கூறப்படுகிறது. ஆனால் அது தொடர்பாக எவ்வித வரலாற்று பதிவுகளும் காணப்பெறவில்லை. 'குட்டுமுக்' என்ற பெயர் **குட்டி மக்** என்பதிலிருந்து உருவானதாக நம்பப்படுகிறது.

## வரலாறு
இங்கு வழிபடப்படுகின்ற சிலை "கிராத மூர்த்தி" என்று அழைக்கப்படுன்ற, சிவனின் மற்றொரு வடிவமாகும். இந்த வடிவில்தான் இறைவன், அர்ஜுனனின் பக்தியைச் சோதிப்பதற்காக, வேட்டைக்காரனாகத் தோன்றி அவனுடன் சண்டை போட்டதாகக் கூறுவர். அர்ஜுனனின் பக்தியால்  ஈர்க்கப்பட்ட சிவன் அவருக்கு " பசுபதாஸ்திரம் " என்ற ஓர் ஆயுதத்தைத் தந்தார். ஒருமுறை மைசூர் இராணுவம், திப்பு சுல்தான் தலைமையில் இக்கோயிலைத் தாக்க முற்பட்டபோது, எங்கிருந்தோ வெளியே வந்த தேனீக்கள் கூட்டம் அவர்களைத் தாக்கி, அவர்களை பின்வாங்கச் செய்தது.  

## துணைத்தெய்வங்கள்
கணபதி, ஐயப்பன், மகாவிஷ்ணு போன்ற தெய்வங்களுக்கான சன்னதிகள் இக்கோயிலில் உள்ளன. 

## திருவிழாக்கள்
குட்டுமுக் உற்சவம் இங்கு பத்து நாட்கள் நடைபெறுகிறது.

## மேற்கோள்கள்

## வெளி இணைப்புகள்
* குட்டுமுக் சிவன் கோவில் தகவல்

## படத்தொகுப்பு


File:Kuttumuck sri mahadeva temple.jpg|குட்டுமுக் மகாதேவர் கோயில்
File:Kuttumuck_pooram.jpg|குட்டுமுக் பூரம்
File:Kuttumuck sri mahadeva temple siveli.jpg|குட்டுமுக் மகாதேவர் கோயில் சிவேளி



பகுப்பு:திருச்சூர் மாவட்டத்திலுள்ள சிவன் கோயில்கள்
சிறீமான் பிரபுல்லா கோசுவாமி

**சிறீமான் பிரபுல்லா கோசுவாமி** (*Sriman Prafulla Goswami*) இந்தியாவைச் சேர்ந்த ஓர் அரசியல்வாதியாவார். 1911 ஆம் ஆண்டு  பிப்ரவரி  மாதம் 2 ஆம் தேதியன்று இவர் பிறந்தார். இந்திய மாநிலமான அசாமைச் சேர்ந்த இவர் இந்திய தேசியக் காங்கிரசு கட்சியில்  உறுப்பினராக இருந்தார்.  1952-57, 1957-62 மற்றும் 1962-67  ஆண்டுகளில் அசாம் சட்டமன்ற உறுப்பினராகவும் இருந்தார். 

மாநிலங்களவையில், இவர் 1967-72 மற்றும் 1974-80 காலத்தில் அசாம் மாநிலத்தை மநிலங்களவை உறுப்பினராகப் பிரதிநிதித்துவப்படுத்தினார். 

1972 மற்றும் 1974 ஆம் ஆண்டுகளுக்கு  இடையில் இந்திய எண்ணெய் நிறுவனத்தின்  தலைவராகவும் பணியாற்றினார்.. 2006  ஆம் ஆண்டு சூன் மாதம் 27 ஆம் தேதியன்று  கவுகாத்தியில் தனது 96 ஆவது வயதில் காலமானார். இவருக்கு உஷா என்ற மனைவியும்  ஆறு குழந்தைகளும் இருந்தனர்: இவர்களில் நான்கு பேர் மகன்கள் மற்றும் இரண்டு பே மகள்கள் ஆவர்.. 

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2006 இறப்புகள்
பகுப்பு:1911 பிறப்புகள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
புது வேதம்

**புது வேதம்** (*Pudhu Vedham*) என்பது 2023-இல் ராசா விக்ரம் இயக்கத்தில் வெளிவந்த இந்தியத் தமிழ்த் திரைப்படமாகும். இப்படத்தில் இமான் அண்ணாச்சி, ஜே. விக்னேஷ், வி. ரமேஷ் ஆகியோர் முக்கிய வேடங்களில் நடித்திருந்தனர். இத்திரைப்படம் 2023 அக்டோபர் 13 அன்று வெளியிடப்பட்டது.  

## நடிகர்கள்
* இமான் அண்ணாச்சி
* ஜே.விக்னேஷ்
* வி. ரமேஷ்
* கத்தரிக்கோல் மனோகர்
* வருணிகா லாவண்யா

## தயாரிப்பு
இத்திரைப்படத்தில் நடிகையாக இலங்கைத் தமிழ்ப் பாரம்பரியத்தைச் சேர்ந்த வருணிகா இலாவண்யா அறிமுகமானார்.

## வரவேற்பு
இப்படம் 2023 அக்டோபர் 13 அன்று தமிழ்நாட்டுத் திரையரங்குகளில் வெளியிடப்பட்டது. *[[மாலை மலர்|மாலை மலரின்]]* ஒரு விமர்சகர் படத்திற்கு எதிர்மறையான விமர்சனத்தை அளித்தார், "திரைக்கதை ஏமாற்றமளிக்கிறது" என்றும் குறிப்பிட்டார்.  இதற்கு நேர்மாறாக, திரைப்படத் தயாரிப்பாளரால் "காதல், நட்பு, குடும்பம்" ஆகியவற்றை நன்றாக இணைக்க முடிந்தது, என்று *[[தினத்தந்தி|தினத்தந்தியின்]]* விமர்சகர் ஒருவர் குறிப்பிட்டார். 

## மேற்கோள்கள்

## வெளி இணைப்புகள்
*

பகுப்பு:2023 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
விததாலா ரஜினி

**விததாலா ரஜினி** (*Vidadala Rajini*) ஒரு இந்திய அரசியல்வாதியாவார். இவர், ஆந்திரப் பிரதேச அரசில் சுகாதாரம், குடும்ப நலன் மற்றும் மருத்துவக் கல்வி அமைச்சராக உள்ளார். இவர் ஆந்திரப் பிரதேச மாநிலத்தின் சிலக்கலூரிப்பேட்டை சட்டமன்றத் தொகுதி உறுப்பினராவார்.  இவர் 2019 ஆம் ஆண்டு ஆந்திர பிரதேச சட்டப் பேரவைக்கு ஒய். எஸ். ஆர். காங்கிரஸ் கட்சி வேட்பாளராக தனது முதல் தேர்தலில் போட்டியிட்டு, தெலுங்கு தேசம் கட்சியின் வேட்பாளர் பிரதிபதி புல்லா ராவை தோற்கடித்து வெற்றி பெற்றார்.

## மேற்கோள்கள்

பகுப்பு:1999 பிறப்புகள்
பகுப்பு:குண்டூர் மாவட்ட நபர்கள்
பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்